section_heading: Objava i recenzije
paragraph_text: Članovi Pearl Jama od objave uratka odlučili su se manje prilagođavati tržištu.<ref> "Prilično smo se jako povukli u sebe nakon drugog albuma", izjavio je Ament. "Glavni je razlog bio taj što smo bili u središtu oluje i nismo se mogli pribrati." Sastav nije želio snimiti glazbene spotove nakon vrlo uspješna spota za pjesmu "Jeremy" te je odlučio da će sudjelovati u manje intervjua i rjeđe se pojavljivati na televiziji. Ament je komentirao: "Ne želim da za deset godina naše pjesme budu zapamćene kao spotovi."